Document ID: 31981L0916

ΟΔΗΓΙΑ ΤΗΣ ΕΠΙΤΡΟΠΗΣ της 5ης Οκτωβρίου 1981 περί προσαρμογής στην τεχνική πρόοδο της οδηγίας 77/728/ΕΟΚ του Συμβουλίου που αφορά την προσέγγιση των νομοθετικών, κανονιστικών και διοικητικών διατάξεων των Κρατών μελών σχετικά με την ταξινόμηση, συσκευασία και σήμανση των χρωμάτων, βερνικίων, τυπογραφικών μελανών, συγκολλητικών και παρεμφερών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 77/728/ΕΟΚ του Συμβουλίου της 7ης Νοεμβρίου 1977 περί προσεγγίσεως των νομοθετικών, κανονιστικών και διοικητικών διατάξεων των Κρατών μελών σχετικά με την ταξινόμηση, συσκευασία και σήμανση των χρωμάτων, βερνικίων, τυπογραφικών μελανών, συγκολλητικών και παρεμφερών προϊόντων (1), και ιδίως το άρθρο 11,
Εκτιμώντας:
ότι το παράρτημα I της οδηγίας 77/728/ΕΟΚ περιλαμβάνει κατάλογο επικινδύνων ουσιών, δίνοντας για κάθε μία από τις ουσίες αυτές όρια συγκεντρώσεως που καθορίζουν την ταξινόμηση των εν λόγω παρασκευασμάτων-
ότι η εξέταση του καταλόγου επικινδύνων ουσιών απέδειξε την ανάγκη προσαρμογής του στις σύγχρονες επιστημονικές και τεχνικές γνώσεις, ή ακριβέστερα, ότι είναι αναγκαίο να τροποποιηθούν τα όρια συγκεντρώσεως για ορισμένες ουσίες και να περιληφθούν και άλλες ουσίες στον κατάλογο-
ότι το παράρτημα II της οδηγίας 77/728/ΕΟΚ περιλαμβάνει ειδικές διατάξεις σχετικές με τη σήμανση ορισμένων παρασκευασμάτων- ότι ορισμένοι κίνδυνοι έχουν καθορισθεί ακριβέστερα σήμερα- ότι ορισμένες από τις οδηγίες ασφαλείας πρέπει να διατυπωθούν σαφέστερα- ότι υπό τους όρους αυτούς το παράρτημα II πρέπει να τροποποιηθεί-
ότι τα μέτρα που προβλέπονται από την παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις εμπορικές συναλλαγές επικινδύνων ουσιών και παρασκευασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα I και II της οδηγίας 77/728/ΕΟΚ αντικαθίστανται από τα παραρτήματα της παρούσας οδηγίας.
Άρθρο 2
Τα Κράτη μέλη υιοθετούν και δημοσιεύουν, πριν από την 1η Ιουλίου 1983, τις αναγκαίες διατάξεις για να συμμορφωθούν με την παρούσα οδηγία και πληροφορούν αμέσως περί τούτου την Επιτροπή. Τα Κράτη μέλη εφαρμόζουν τις διατάξεις αυτές το αργότερο από την 1η Ιουλίου 1983.
Άρθρο 3
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 5 Οκτωβρίου 1981.

Labels: 3
1
15